CELEX: 52006PC0511
Language: lt
Date: 2006-09-19
Title: Pasiūlymas Tarybos reglamentas iš dalies keičiantis reglamentus dėl dreifuojančių tinklų: (EB) Nr. 894/97, (EB) Nr. 812/2004 ir (EB) Nr. 2187/2005

Svarbus teisinis pranešimas

|

52006PC0511

Pasiūlymas Tarybos reglamentas iš dalies keičiantis reglamentus dėl dreifuojančių tinklų: (EB) Nr. 894/97, (EB) Nr. 812/2004 ir (EB) Nr. 2187/2005  /* KOM/2006/0511 galutinis - CNS 2006/0169 */  

	[pic] | EUROPOS BENDRIJŲ KOMISIJA |Briuselis, 19.9.2006KOM(2006) 511 galutinis2006/0169 (CNS)PasiūlymasTARYBOS REGLAMENTASiš dalies keičiantis reglamentus dėl dreifuojančių tinklų: (EB) Nr. 894/97, (EB) Nr. 812/2004 ir (EB) Nr. 2187/2005(pateikta Komisijos)AIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Siekiant aiškumo skirtinguose trijuose Bendrijos reglamentuose esančiose, tačiau to paties tipo žvejybos įrangą reglamentuojančiose teisės aktų nuostatose, siekiant labiau suvienodinti valstybių narių monitoringo tvarką ir tuo pačiu pagerinti skirtingose regioninėse patariamosiose tarybose veiklą vykdančių suinteresuotųjų šalių bendrą supratimą, reikėtų pakeisti minėtus tris reglamentus, nurodant juose vienodą dreifuojančių tinklų apibrėžtį. |120 | Bendrosios aplinkybės Priėmus 1998 m. birželio 8 d. Tarybos reglamentą (EB) Nr. 1239/98, iš dalies keičiantį Reglamentą (EB) Nr. 894/97, nustatantį tam tikras technines žuvies išteklių išsaugojimo priemones, nuo 2002 m. įsigaliojo draudimas naudoti dreifuojančius tinklus tam tikroms žuvų rūšims gaudyti visuose valstybių narių suverenumui arba jurisdikcijai priklausančiuose vandenyse, o kitais atvejais apribojimai yra taikomi visiems Bendrijos laivams, išskyrus žvejojantiems Baltijos jūroje, Beltų ir Zundo sąsiauriuose. Priėmus 2004 m. balandžio 26 d. Tarybos reglamentą (EB) Nr. 812/2004, nustatantį priemones dėl atsitiktinio banginių šeimos gyvūnų sugavimo žūklės rajonuose, ir keičiantį Reglamentą (EB) Nr. 88/98, draudimas laikyti laive arba naudoti dreifuojančius tinklus, nepriklausomai nuo jų ilgio ir nuo to, kokios rūšies žuvims jie yra naudojami, nuo 2008 m. yra pradedamas taikyti Baltijos jūroje, Beltų ir Zundo sąsiauriuose. Be to, Tarybos reglamente (EB) Nr. 812/2004 yra nustatomos priemonės, kuriomis siekiama sumažinti atsitiktinius banginių šeimos gyvūnų sugavimo atvejus uždraudžiant 12 m ar ilgesniuose laivuose naudoti tam tikrus žvejybos įrangos tipus, įskaitant dreifuojančius tinklus, tam tikrose teritorijose ir tam tikrais laikotarpiais, jei tuo pačiu metu nėra naudojamos aktyvios akustinės atbaidančiosios priemonės. Valstybės narės turi įgyvendinti banginių šeimos gyvūnų atsitiktinių sugavimo atvejų monitoringo schemas. Nuo 2008 m. pradedamas taikyti draudimas yra nustatytas Tarybos reglamentu (EB) Nr. 812/2004, o pakeista laikina tokio draudimo taikymo tvarka buvo įtraukta į 2005 m. gruodžio 21 d. Tarybos reglamentą (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies keičiančiame Reglamentą (EB) Nr. 1434/98 ir panaikinančiame Reglamentą (EB) Nr. 88/98. Minėtuose reglamentuose esančios nuostatos dėl dreifuojančių tinklų naudojimo apribojimų yra panašios, tačiau ne identiškos, be to yra taikomos skirtingose srityse. Vienodos dreifuojančių tinklų apibrėžties naudojimas minėtuose trijuose reglamentuose palengvintų tais reglamentais įdiegtų apribojimų dėl dreifuojančių tinklų kontrolę ir įgyvendinimą. |139 | Pasiūlymo srityje taikomos nuostatos Nuostatų dėl dreifuojančių tinklų apibrėžties nėra, tačiau dreifuojančių tinklų naudojimas yra ribojamas šiais reglamentais: – Tarybos reglamentu (EB) Nr. 894/97, nustatančiu tam tikras technines žuvies išteklių išsaugojimo priemones, su pakeitimais, padarytais 1998 m. birželio 8 d. Tarybos reglamentu (EB) Nr. 1239/98. – 2004 m. balandžio 26 d. Tarybos reglamentu (EB) Nr. 812/2004, nustatančiu priemones dėl atsitiktinio banginių šeimos gyvūnų sugavimo žūklės rajonuose ir iš dalies pakeičiančiu Reglamentą (EB) Nr. 88/98. – 2005 m. gruodžio 21 d. Tarybos reglamentu (EB) Nr. 2187/2005 dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies pakeičiančiu Reglamentą (EB) Nr. 1434/98 ir panaikinantį Reglamentą (EB) Nr. 88/98. |141 | Derėjimas su kitomis Sąjungos politikos sritimis ir tikslais Vykdant galiojančių teisės aktų dėl techninių priemonių reformą[1] reikės geriau išaiškinti galiojančias nuostatas, tai padės išvengti bevaisių nesusipratimų ir iš esmės palengvins valstybių narių monitoringo tvarką. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Dreifuojančių tinklų apibrėžtys jau buvo plačiai aptartos su valstybėmis narėmis ir suinteresuotosiomis šalimis per konsultacijas ir derybų procesą dėl Tarybos reglamento dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose[2], taip pat dėl pasiūlymo dėl Tarybos reglamento, nustatančio tam tikras technines priemones žuvų ištekliams išsaugoti Viduržemio jūroje[3]. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Naudojant vienodą dreifuojančių tinklų apibrėžtį, būtų lengviau kontroliuoti ir įgyvendinti pasiūlymo srityje galiojančiomis nuostatomis įdiegtus apribojimus dėl dreifuojančių tinklų. Taip būtų suteikiama daugiau aiškumo tam tikroms galiojančioms nuostatoms ir išvengta bevaisių nesusipratimų, taip pat būtų labiau suvienodinta valstybių narių monitoringo tvarka. |TEISINIAI PASIūLYMO ASPEKTAI |305 | Siūlomų veiksmų santrauka Siekiant aiškumo skirtinguose trijuose Bendrijos reglamentuose esančiose, tačiau to paties tipo žvejybos įrangą reglamentuojančiose teisės aktų nuostatose, ir labiau suvienodinti valstybių narių monitoringo tvarką, reikia iš dalies pakeisti minėtus tris reglamentus, pateikiant juose vienodą dreifuojančių tinklų apibrėžtį. |310 | Teisinis pagrindas EB sutarties 37 straipsnis. |329 | Subsidiarumo principas Pasiūlymas priklauso išimtinei Bendrijos kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl toliau išvardytų priežasčių. |331 | Tokio tipo žvejybos įrangos naudojimas jau yra reguliuojamas tokiais Bendrijos reglamentais, kurių taikymo sritis nėra praplėsta. Pasiūlyme siekiama pateikti paaiškinimą dėl tokio tipo žvejybos įrangos apibrėžties. |332 |Pasirinkta priemonė |341 | Siūloma priemonė – reglamentas. |342 | Kitos priemonės būtų netinkamos dėl toliau nurodytos (-ų) priežasties (-čių). Pasiūlymas yra susijęs su galiojančių reglamentų pakeitimais dėl konkretaus tipo žvejybos įrangos (jos naudojimas jau yra reglamentuojamas galiojančiais, kitas sritis reguliuojančiais reglamentais) apibrėžties išaiškinimo. |POVEIKIS BIUDžETUI |409 | Pasiūlymas neturi jokio poveikio Bendrijos biudžetui. |1.  2006/0169 (CNS)PasiūlymasTARYBOS REGLAMENTASiš dalies keičiantis reglamentus dėl dreifuojančių tinklų: (EB) Nr. 894/97, (EB) Nr. 812/2004 ir (EB) Nr. 2187/2005EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 37 straipsnį,atsižvelgdama į Komisijos pasiūlymą[4],atsižvelgdama į Europos Parlamento nuomonę[5],kadangi:(1) 1997 m. balandžio 29 d. Tarybos reglamente (EB) Nr. 894/97, nustatančiame tam tikras technines žuvininkystės išteklių apsaugos priemones[6], yra nustatoma žuvininkystės išteklių valdymo sistema pasinaudojant tokiomis techninėmis priemonėmis, kaip bendro dreifuojančių tinklų ilgio apribojimas iki daugiausiai 2,5 km, taip pat draudimas naudoti arba laikyti laive tam tikrų rūšių gaudymui naudojamus dreifuojančius tinklus – tai taikoma visiems Bendrijos žvejybos laivams, išskyrus veiklą Baltijos jūroje, Beltų ir Zundo sąsiauriuose vykdančius laivus;(2) 2004 m. balandžio 26 d. Tarybos reglamente (EB) Nr. 812/2004, nustatančiame priemones dėl atsitiktinio banginių šeimos gyvūnų sugavimo žūklės rajonuose, ir keičiančiame Reglamentą (EB) Nr. 88/98[7], nustatomi reikalavimai dėl akustinių atbaidančiųjų priemonių ir atsitiktinio banginių šeimos gyvūnų sugavimo žūklės dreifuojančiais tinklais rajonuose, monitoringo;(3) 2005 m. gruodžio 21 d. Tarybos reglamente (EB) Nr. 2187/2005, dėl žuvų išteklių apsaugos techninėmis priemonėmis Baltijos jūroje, Beltų ir Zundo sąsiauriuose, iš dalies keičiančiame Reglamentą (EB) Nr. 1434/98 ir panaikinančiame Reglamentą (EB) Nr. 88/98[8], yra nustatomi apribojimai ir sąlygos dėl dreifuojančių tinklų naudojimo šioje reguliuojamoje srityje;(4) Tačiau minėtuose reglamentuose dreifuojančių tinklų apibrėžties nėra. Siekiant aiškumo ir labiau suvienodinti valstybių narių monitoringo tvarką, reikia visuose minėtuose trijuose teisės aktuose nurodyti vienodą dreifuojančių tinklų apibrėžtį;(5) Dreifuojančių tinklų apibrėžties nustatymas nepraplečia apribojimų taikymo srities ir Bendrijos teisės aktuose nurodyto dreifuojančių tinklų naudojimo.(6) Todėl Reglamentus (EB) Nr. 894/97 ir (EB) Nr. 812/2004 ir (EB) Nr. 2187/2005 reikėtų atitinkamai iš dalies pakeisti,PRIĖMĖ ŠĮ REGLAMENTĄ:1 straipsnisReglamento (EB) Nr. 894/97 11 straipsnis papildomas šia dalimi:„Dreifuojantis tinklas – tai jūros vandens paviršiuje arba tam tikrame gylyje plūdriosiomis priemonėmis statomas žiauninis tinklaitis, kuris atskirai arba sukabintas su laivu dreifuoja nešamas vandens srovių. Prie tinklo gali būti prikabinti tinklą ir (arba) jo dreifavimą stabilizuojantys įtaisai.“2 straipsnisĮ Reglamentą (EEB) Nr. 812/2004 įterpiamas toks 1a straipsnis:1a straipsnisSąvokų apibrėžtys„Dreifuojantis tinklas – tai jūros vandens paviršiuje arba tam tikrame gylyje plūdriosiomis priemonėmis statomas žiauninis tinklaitis, kuris atskirai arba sukabintas su laivu dreifuoja nešamas vandens srovių. Prie tinklo gali būti prikabinti tinklą ir (arba) jo dreifavimą stabilizuojantys įtaisai.“3 straipsnisReglamento (EB) Nr. 2187/2005 2 straipsnis papildomas šia o) dalimi:„o) „Dreifuojantis tinklas – tai jūros vandens paviršiuje arba tam tikrame gylyje plūdriosiomis priemonėmis statomas žiauninis tinklaitis, kuris atskirai arba sukabintas su laivu dreifuoja nešamas vandens srovių. Prie tinklo gali būti prikabinti tinklą ir (arba) jo dreifavimą stabilizuojantys įtaisai.“4 straipsnisŠis reglamentas įsigalioja septintą dieną nuo jo paskelbimo Europos Sąjungos oficialiajame leidinyje .Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje,Tarybos varduPirmininkas [1] 2005 m. gruodžio 8 d. COM (2005) 647 (Veiksmų planas dėl BŽP supaprastinimo ir pagerinimo).[2] OL L 349, 2005 12 31, p. 1.[3] 2003 m. spalio 9 d. COM (2003) 589 galutinis.[4] OL C […], […], p. […].[5] OL C […], […], p. […].[6] OL L 132, 1997 5 23, p. 1. Reglamentas su paskutiniais pakeitimais, padarytais Reglamentu (EB) Nr. 1239/98 (OL...)[7] OL L 150, 2004 4 30, p. 12.[8] OL L 349, 2005 12 31, p. 1.